钦定古今图书集成/明伦汇编/氏族典/第271卷 > 王翊
## 钦定古今图书集成/明伦汇编/氏族典/第271卷 > 王翊

按《宋史王翊传》：“翊字公辅，郫县人，宝庆元年进士。嘉
熙元年，制置使丁黼辟为参议官。先遣其家归乡里，
为文诀先墓，誓以身死报国。及北兵至帐前，提举官
成驹先走，黼仓卒迎敌，败死，翊与司理王灿、运司干
官李日宣等募兵拒守。兵入公署，见翊朝服危坐，问
为何人，曰：‘小官食天子之禄，临难不能救，死有馀罪，
可速杀我’。”又问何以不走，曰：“愿与此城俱亡。”北兵相
戒勿杀敌。纵火大掠，翊以朝服赴，并死。